যাদবপুর কাণ্ডে সরব শুভেন্দু অধিকারী

কলকাতা: যাদবপুর বিশ্ববিদ্যালয়ের (Jadavpur University) ঘটনার প্রতিবাদে রাজপথে নামলেন পশ্চিমবঙ্গ বিধানসভার বিরোধী দলনেতা শুভেন্দু অধিকারী (Suvendu Adhikari)। রবিবার সকালে প্রিন্স আনোয়ারশাহ রোড ধরে যাদবপুর থানার সামনে পর্যন্ত একটি মিছিল করেন তিনি। বিশ্ববিদ্যালয়ের অন্দরে কেন্দ্রীয় বাহিনী মোতায়েনের দাবি তোলেন শুভেন্দু। ‘ধিক্কার মিছিল’ (Protest Rally) নামে এই কর্মসূচিতে পয়লা মার্চ যাদবপুর বিশ্ববিদ্যালয়ে ঘটে যাওয়া ঘটনাকে তীব্র বিরোধিতা করেন বঙ্গ বিজেপির অন্যতম শীর্ষ নেতা।

হাইকোর্টের (High Court) নির্দেশ মেনে এই মিছিলে শামিল হন শুভেন্দুরা। এই মিছিল থেকে আগামী কর্মসূচি ঘোষণা করেন শুভেন্দু অধিকারী। তিনি বলেন, আগামী ১৬ তারিখ যাদবপুর বিধানসভার (Jadavpur Assembly) সব বিজেপি কর্মীদের নিয়ে একটি কর্মসূচি হবে। শিক্ষা প্রতিষ্ঠানে নৈরাজ্যের অবসান এবং যাদবপুর বিশ্ববিদ্যালয় চত্বরে সিপিএম ও তৃণমূলের (TMC) বিশৃঙ্খলার প্রতিবাদই ছিল মিছিলের মূল লক্ষ্য। রাজ্য যুব মোর্চা (BJP Yuva Morcha) এবং বিজেপির দক্ষিণ কলকাতা ও যাদবপুর সাংগঠনিক জেলার ডাকে এই ধিক্কার মিছিল হয়। শুভেন্দু অধিকারীর পাশাপাশি এই মিছিলে অংশ নেন বিজেপি নেতা কৌস্তুভ বাগচী, চিকিৎসক ইন্দ্রনীল খাঁ-সহ (Indranil Khan) অন্যান্য পদ্ম নেতারা। তাঁদের স্লোগান ছিল, ‘মার্ক্সবাদের বিরুদ্ধে লড়তে হবে একসাথে’।

আরও পড়ুন: যাদবপুর কাণ্ডে সৃজন ভট্টাচার্যকে তলব!

মিছিল থেকে শিক্ষামন্ত্রী ব্রাত্য বসু (Bratya Basu) এবং অধ্যাপক ওমপ্রকাশ মিশ্রের (Omprakash Mishra) গ্রেফতারির দাবিও তোলেন শুভেন্দু অধিকারী। উল্লেখ্য, পয়লা মার্চ তৃণমূলপন্থী অধ্যাপকদের সংগঠন ওয়েবকুপার (WBCUPA) বার্ষিক সম্মেলন ছিল যাদবপুরে। শিক্ষামন্ত্রী ব্রাত্য বসু পৌঁছনোর আগে থেকেই ছাত্র সংসদ নির্বাচনের দাবিতে পড়ুয়ারা বিক্ষোভ দেখাচ্ছিলেন। মঞ্চে বক্তৃতা দেওয়ার সময় ব্রাত্য বসুর বিরুদ্ধে স্লোগান দেন বিক্ষুব্ধ ছাত্রছাত্রীরা।

সম্মেলন শেষে শিক্ষামন্ত্রী যখন গাড়িতে ওঠেন, তখনই বিশ্ববিদ্যালয় চত্বরে উত্তেজনা ছড়ায়। শিক্ষামন্ত্রীর সঙ্গে কথা বলার দাবিতে বিক্ষোভরত ছাত্ররা তাঁর গাড়ি আটকান। অভিযোগ, সেই সময় মন্ত্রীর গাড়ির নীচে পড়ে আহত হন বিশ্ববিদ্যালয়ের প্রথম বর্ষের ছাত্র ইন্দ্রানুজ রায় (Indranuj Roy)। বর্তমানে তাঁর চিকিৎসা চলছে। আহত হন অভিনব বসু (Abhinav Basu) নামে আরও এক ছাত্র। ঘটনার পর থেকেই বিশ্ববিদ্যালয়ে অচলাবস্থা চলছে।

The situation at Jadavpur University has remained tense since March 1st, with ongoing protests and administrative disruptions.
Today I participated in a Protest March organized jointly by @BJYM and @BJP4Bengal South Kolkata & Jadavpur Organizational Districts, from Navina Cinema… pic.twitter.com/eGibZX8Lsn

— Suvendu Adhikari (@SuvenduWB) March 9, 2025